Diari Oficial de la Generalitat Valenciana


Sumari del DOGV 4827, del 25-08-2004 (2004/8643)

Informació pública del programa d'actuació integrada del polígon químic. Aprovació complementària del projecte d'urbanització.
------------------------------------------------------------------------------------------------------------------------------

### Dades del document

Número de DOGV
:   4827

Data del DOGV
:   25-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8643


Organisme emissor
:   Ajuntament de Sagunt

Tipus de document
:   Anunci

Informació pública del programa d'actuació integrada del polígon químic. Aprovació complementària del projecte d'urbanització. [2004/Q8643]
  
Mitjançant este edicte faig saber que l'alcaldessa presidenta, fent ús de les atribucions que li conferix la llei, ha dictat, amb data 4 d'agost de 2004, la següent Resolució de l'Alcaldia número 2.188.
  
Assumpte: expedient 38/2000, pla del programa d'actuació integrada del polígon químic, aprovació complementària del projecte d'urbanització.
  
Atés que la Comissió de Govern, en la sessió de data 24 de juliol de 2002, va adoptar l'acord, la part dispositiva del qual establia que:
  
«Segon
  
Aprovar el projecte parcial d'urbanització de la unitat d'execució única del polígon químic del Pla General d'Ordenació Urbana de Sagunt, amb les particularitats recollides als informes tècnics municipals».
  
Atés que, en data 23 de març de 2004, registre d'entrada número 10.273, l'empresa Unión Fenosa ha presentat documentació complementària d'este projecte d'urbanització, a l'efecte de complir les exigències de documentació integral que atorgue la condició de solar a les parcel·les edificables de l'àmbit.
  
Atés que per part d'este ajuntament, en data 26 de març de 2004, es va informar a l'agent urbanitzador del següent:
  
«Vista la vostra proposta de modificació de projecte d'urbanització, a l'àmbit del polígon químic, mitjançant esta comunicació se us informa que en la proposta es contempla la modificació d'una sèrie d'extrems que són determinacions d'ordenació.
  
Per tant, estes s'hauran de presentar en el suport documental adequat de planejament, a l'efecte de tramitació paral·lela juntament amb el projecte d'urbanització.
  
Si els extrems de planejament la modificació dels quals es planteja són extrems d'ordenació detallada, la tramitació de planejament finalitzarà amb una aprovació definitiva municipal.
  
Si els extrems la modificació dels quals es planteja afecten l'ordenació estructural, la tramitació de planejament finalitzarà amb una aprovació definitiva per la Conselleria de Territori.
  
Cosa que us comunique a l'efecte que aporte esta documentació de planejament que permeta la continuació de l'expedient».
  
Per una altra part, els servicis tècnics municipals havien emés un informe tècnic, en data 31 de maig de 2004, indicatiu de la necessitat d'esmenar una sèrie d'extrems.
  
Als efectes d'atendre ambdós requeriments, l'agent urbanitzador ha aportat documentació en data de 18 de juny de 2004, indicativa dels extrems següents:
  
- Modificació puntual de l'estudi de detall.
  
- Documentació tècnica del projecte d'urbanització.
  
- Annex relatiu a la nova situació de les finques resultants.
  
Pel que fa a cada un d'estos documents cal indicar el següent:
  
A. Modificació puntual de l'estudi de detall.
  
Per part de l'arquitecte municipal s'ha emés l'informe següent, en data de 27 de juliol de 2004:
  
Es presenta per part de la promotora dues modificacions a l'ordenació detallada que consistixen en:
  
Nou traçat del vial est.
  
Declaració de parcel·la única.
  
La primera és causa sobrevinguda i respon al nou vial procedent del Parc Sagunt. El seu impacte és irrellevant.
  
La segona implica la utilització de tot el polígon per una sola empresa cosa que mediambientalment suposa una millora.
  
S'informen, doncs, favorablement.
  
Ens trobem davant el canvi de paràmetres que corresponen amb l'ordenació detallada, tal i com s'assenyala en l'informe esmentat.
  
El traçat de vial municipal perifèric es canvia per una circumstància sobrevinguda i que és la determinació aprovada definitivament pel conseller d'Obres Públiques, Urbanisme i Transport, en data 26 de març de 2003, en el context del pla parcial del Parc Sagunt, i que és l'eixida sud de les instal·lacions del Port d'Interés General de l'Estat.
  
Establir el paràmetre de parcel·la mínima coincident amb la parcel·la envoltada del viari, en comptes de l'anterior, que era de 7.000 metres quadrats, suposa moderar densitat. És una solució que ha proposat l'agent urbanitzador, propietari al mateix temps de la parcel·la indicada, a l'efecte d'executar una dotació de servicis inferiors i que cal informar favorablement ja que suposa la possibilitat d'una implantació d'ús industrial menor a l'àmbit i aconseguir-hi una menor acumulació de distintes empreses.
  
És necessari tindre en compte un aspecte que es considera d'especial transcendència juntament amb esta proposta i és la circumstància que la Junta de Govern Local, en la sessió de data de 30 de juny de 2004, va adoptar un acord que, literalment, diu així: «...que els departaments d'Activitats, Urbanisme i Medi Ambient inicien els tràmits administratius encaminats a determinar l'impacte ambiental amb caràcter additiu i global que produïxen totes les empreses actualment ubicades així com les previstes de forma immediata als polígons industrials del Pla General d'Ordenació Urbana de Sagunt. Així mateix, que se'n determine l'ajustament als nivells màxims permesos per la normativa vigent i que sobre la base d'estes dades objectives s'inicien al mateix temps els tràmits per a la redacció d'una ordenança reguladora d'usos industrials que permeta fixar i definir límits d'emissió que permeten compatibilitzar tots els usos».
  
Cosa que ha de conéixer l'empresa a l'efecte de determinar la viabilitat real de les futures ampliacions de les instal·lacions dins de la seua parcel·la única. I és que este estudi podria derivar, si així es posa en evidència, en l'aprovació d'una ordenança que, en fixar límits determinats d'emissió, excloga o limite ampliacions importants a les entitats emissores, tant de les actuals com de les d'imminent implantació.
  
Si l'empresa aposta per una parcel·la única, ha de conéixer l'existència de la tramitació d'este expedient de redacció d'ordenança i valorar la possible repercussió que podria arribar a tindre.
  
Regles procedimentals que cal seguir en la tramitació d'este canvi d'ordenació.
  
El procediment que cal tramitar és el següent:
  
Pel fet d'afectar exclusivament extrems de l'ordenació detallada, article 18 de la Llei Reguladora de l'Activitat Urbanística, la competència per a l'aprovació definitiva correspon al municipi, tal i com es deduïx de la delimitació competencial de l'article 40 de la mateixa llei.
  
El procediment de modificació caldria reconduir-lo al que establix l'article 54.2 de la Llei Reguladora de l'Activitat Urbanística, tal i com en disposa l'article 55.1.
  
Ambdós articles disposen el següent:
  
Article 55.1:
  
1. El canvi o substitució de determinacions en els plans i programes exigix complir el mateix procediment legal establit per a l'aprovació. S'exceptuen d'estes regles les modificacions autoritzades d'acord amb els articles 12.e o 54 d'esta llei i les que es produïsquen per l'aplicació de l'article 20 de la Llei del Sòl No Urbanitzable 4/1992, així com les que el mateix pla permeta efectuar mitjançant un estudi de detall d'aprovació municipal.
  
Article 54.2:
  
2. Per a aprovar plans o programes que modifiquen el planejament aprovat anteriorment per l'administració de la Generalitat s'exigirà que complisquen les regles següents:
  
...
  
b) Són modificables, mitjançant plans parcials o de reforma interior de aprovació municipal ?amb cèdula d'urbanització?, les determinacions a què fa referència l'article 18.
  
Convé destacar que d'acord amb l'article 56.2 de la Llei Reguladora de l'Activitat Urbanística, la competència per a l'expedició de cèdules d'urbanització, i per tant per a fiscalitzar si a través d'este planejament es canvia o no l'ordenació estructural, correspon al municipi, ja que Sagunt té més de 50.000 habitants.
  
És a dir, dels articles esmentats es desprén que la tramitació d'una modificació de l'ordenació detallada prevista pel Pla General d'Ordenació Urbana de 1992, o planejament de desplegament d'esta, atés que requerix l'aprovació municipal definitiva, és necessari tramitar-la d'acord amb el procediment de planejament previst per a estos instruments d'aprovació definitiva municipal (plans parcials) o, en definitiva, remetre's a les regles dels articles 45 i 46 de la Llei Reguladora de l'Activitat Urbanística, tal i com remet l'article 52 de la Llei Reguladora de l'Activitat Urbanística.
  
B. Pel que fa a la solució d'obra urbanitzadora.
  
Els servicis tècnics municipals, en data de 5 d'agost de 2004, ha emés l'informe següent:
  
«En contestació a la sol·licitud d'informe de data 22 de juny de 2004, es remet a estos servicis tècnics la següent documentació, amb data de registre d'entrada de 18 de juny de 2004 i número 25.860:
  
- Modificació número 1 de l'estudi de detall vigent sobre la unitat d'execució.
  
- Modificació de l'annex IV: relació de finques resultants del projecte de reparcel·lació forçosa relativa a l'esmentada unitat d'execució.
  
- Plànols reparadors del projecte d'urbanització. En què s'esmenen alguns dels aspectes indicats pels informes tècnics municipals.
  
I documentació, amb data de registre d'entrada de 21 de juny de 2004, amb el número 26.193, que malgrat que la presenta l'empresa Cementval, SL, entenem que, en virtut del conveni subscrit amb l'empresa subministradora que hi adjunten, es referix a la urbanització desitjada per l'agent urbanitzador, i que consta del següent:
  
- Projectes de línia subterrània trifàsica a 20 kV des de la ST del Port de Sagunt per a l'alimentació del polígon Mobilinver.
  
- Projecte de línia subterrània trifàsica en anella a 20 kV des de la ST del Port de Sagunt, amb entrada i eixida al CTC Cemenval, CTC enllumenat, CRTC provisional d'obres Unión Fenosa i CTC bombament.
  
S'informa que esta documentació és complement i modificació de la presentada en data de 23 de març de 2004 i número de registre 10.273, i que consistix en:
  
- Modificat de projecte d'urbanització de la unitat d'execució única polígon industrial del Port al terme municipal de Sagunt.
  
La qual, al mateix temps, és modificació del projecte d'urbanització refós presentat el 9 de juliol de 2002, amb el número de registre d'entrada 9.907, que es va presentar com a compromís a l'acord de aprovació parcial amb les particularitats recollides en els informes tècnics municipals en la Comissió de Govern, en data de 24 de juliol de 2002.
  
És el projecte d'urbanització presentat en data de 19 de gener de 2001, amb el número de registre d'entrada 765, el primer document de projecte constructiu d'urbanització, i és a este al qual es referix l'aprovació parcial. I que es va presentar documentació, en data de 29 de maig de 2002, de millores al projecte constructiu que també es considera per a l'aprovació.
  
Com a resultat de l'estudi de tota la documentació indicada als paràgrafs anteriors, i tenint en compte els informes remesos fins hui, s'indiquen les qüestions següents:
  
- No hi ha aprovació del text refós i, atés que hi ha documentació modificativa posterior a este, s'entén que cal presentar el text refós del projecte d'urbanització complet (memòria, plànols, pressupost, plecs...) una vegada esmenades totes les deficiències que s'indiquen.
  
- La documentació que es presenta és parcial i recull, únicament, els aspectes indicats a l'informe de data 31 de maig de 2004, és per això, que atés que s'ha de realitzar la redacció del document de projecte complet (com s'indica al paràgraf anterior) caldrà tindre en compte, amb visió de globalitat, les següents:
  
- L'escala indicada als plànols és incorrecta, i la representació gràfica és la meitat de l'indicat (escala 1:2000 que cal indicar que és 1:1000).
  
- Pel que fa a la instal·lació de la planta dessaladora, s'indica que la documentació que s'aporta definix la mera intencionalitat de la seua instal·lació, si bé no definix suficientment la instal·lació (capacitat de dessalació en metres cúbics/dia- traçat de l'emissari i canonada de captació creuament d'ambdues xarxes amb las xarxes públiques en vial?...). Per això es necessari indicar que, si bé s'entén una solució millor per al proveïment d'aigua, cal recollir els extrems següents:
  
- Que es determine el cabal que hi genera, que com a mínim ha de ser el que es pretén i que arriba a uns 1.600 metres cúbics/dia d'aigua dessalada en les diverses variants (industrial, potable i desmineralitzada) a l'efecte de la procedència o no de realitzar un estudi d'impacte ambiental.
  
- Que les instal·lacions s'ajusten a les capacitats de producció que s'indiquen (en nombre de filtres, bombes, bastidors, etc.).
  
- Que disposen de les autoritzacions sectorials necessàries per a la instal·lació d'esta i incloguen la de captació i desguassament d'aigua.
  
- Que disposen de les corresponents autoritzacions i/o la disponibilitat dels terrenys per a la instal·lació de les conduccions de captació i desguassament.
  
- Queda clara i s'accepta la modificació en l'execució de la rotonda, amb vista a eliminar els passos a nivell que s'originaven. S'haurà de senyalitzar correctament i col·locar fites cilíndriques de protecció a tot el traçat del revolt que connecta els ramals davall del pont, de manera que quede clara la impossibilitat de connexió entre estos i la rotonda en la configuració final prevista.
  
- Pel que fa a la instal·lació de tanques i portes, s'indica que s'instal·laran sempre al límit del domini públic amb el privat en aquells que es reposen. A la zona de la rotonda, atés que el seu ús serà exclusivament de pas entre les propietats de l'Autoritat Portuària i SIDMED, caldrà ajustar-se a allò que ambdues entitats determinen, però sempre als límits de les seues propietats. Caldrà aportar la solució definitiva i global (a tots els fronts de l'àmbit) i indicar la ubicació de les tanques, portes i límits de les propietats.
  
- Pel que fa a la senyalització, indicar que s'hauran de suprimir les senyalitzacions que indiquen els passos a nivell amb les vies ja que estos no es permeten en la solució final. Igualment, caldrà senyalitzar convenientment la possibilitat de canvi de sentit davall del pont abans de pujar-hi.
  
- Pel que fa a xarxa d'aigua potable i bruta, indicar que s'entén que la propietat n'eximix l'Ajuntament del subministrament a les seues parcel·les i s'opta per l'autoproveïment mitjançant la instal·lació de la dessaladora. Este extrem afecta tant la parcel·la d'UFG com la de la WWB, per la qual cosa es necessita el compromís exprés d'ambdues que s'admet este tipus de subministrament, i de les condicions de manteniment de les xarxes (fins i tot dels hidrants).
  
- No obstant això, el subministrament de les parcel·les situades més al nord (prèvies al pont) es fa des de les instal·lacions que hi ha al polígon Ingruinsa que sí que són públiques. Caldrà indicar el traçat, la profunditat, les vàlvules, les connexions amb xarxa existent (on exactament i com), etcètera, per a estos traçats (este extrem ja es va indicar a l'informe anterior i no s'esmena). Pel que fa a això cal indicar que l'emmallat, amb vista a una perfecta identificació de les xarxes (quines vàlvules acciona, quin tram), no s'ha de fer davall de la vorera, i cal plantejar passar una de les xarxes per la vorera est.
  
- Pel que fa a l'enllumenat, indicar que no s'ha adaptat la solució a la modificació de la rotonda davall del pont. Òbviament el tram que connecta els ramals amb la rotonda no necessita il·luminació. No obstant això, haurà de reflectir estos extrems i també concretar-ne uns altres al projecte específic requerit en informes anteriors.
  
- No s'indica res (ni text ni gràfic) pel que fa a la canalització d'impulsió que es pretén per a portar les aigües residuals a l'EDAR, i que es va indicar que ha de ser de fosa dúctil i no de PVC com s'indica al modificat de projecte.
  
- El traçat de la xarxa de mitjana tensió discorre per terrenys afectats per les intervencions previstes a la Ciutat de les Arts Escèniques, per la qual cosa haurà d'obtindre el consentiment de l'organisme autonòmic corresponent. Igualment, indicar-vos que la franja de tres metres de graves per la qual es pretén passar, tot i que està afectada per diferents instal·lacions, pertany a la propietat privada, ja que s'ha realitzat, durant la fase de projecte, una expropiació posterior de l'accés al port, i tota la secció viària (incloses les voreres) està afectada (es va incrementar de 20 metres a 28 metres l'ample de l'expropiació).
  
- Que s'està a l'espera d'aportar els projectes específics de centres de transformació i baixa tensió. Pel que fa a estos, caldrà justificar que la potència instal·lada als CT complix el Reial Decret 1.955/2000, així com el subministrament en baixa tensió a les parcel·les resultants que així ho requerisquen o bé conformitat de les propietats a una electrificació en mitjana tensió.
  
- Documentació: atés que la documentació que consta a l'expedient és en tot moment molt succinta i parcial (modificats i plànols reparadors) se us reitera la presentació de text refós amb la solució adoptada a tots els nivells d'urbanització (incloent-hi connexions exteriors amb EDAR, connexions amb xarxes d'Ingruinsa, etc.), així com dels projectes específics. Igualment, s'haurà d'aportar les autoritzacions que siguen necessàries per a la realització de les obres fora de l'àmbit [servituds, autoritzacions de pas d'instal·lacions (Parc Sagunt I, Sidmed, etc.], Ministeri de Foment, etcètera, i les que ho són per a les solucions que es pretenen dins de l'àmbit (autoproveïment d'aigua d'UFG i WWB, convenis de manteniment de xarxes privades per domini públic, acceptació de subministrament en mitjana tensió exclusiu, etc.). Totes estes autoritzacions no afecten la bondat tècnica de les solucions, qüestió que sí que l'analitza esta oficina tècnica, però que sí són necessàries per a garantir la viabilitat en l'execució d'estes».
  
Convé precisar, de forma addicional, els extrems següents:
  
1. Pel que fa al traçat de la línia elèctrica.
  
No es té l'autorització del Ministeri de Foment, per a procedir al creuament de la carretera de la seua titularitat. Només s'ha acreditat que s'hi ha sol·licitat. No podrà haver aprovació definitiva d'este projecte d'urbanització sense que es tinga l'autorització del ministeri sobre este extrem.
  
A més a més, el traçat de la línia elèctrica discorre per vàries parcel·les del polígon d'Ingruinsa. Sense entrar en la qüestió de la disponibilitat civil per a poder ocupar estes parcel·les, extrem que pel fet de tractar-se d'una infraestructura de caràcter privat, que no és de titularitat municipal, l'agent urbanitzador l'haurà d'obtindre a través dels tràmits adequats, es dóna la circumstància que dues d'estes parcel·les són de titularitat municipal. S'ha sol·licitat un informe al Departament de Patrimoni, sense que fins al dia de hui s'hagen indicat a este Departament d'Urbanisme els termes de l'autorització patrimonial.
  
Atés que els servicis tècnics assenyalen que no hi ha inconvenients de tipus tècnic perquè discórrega per estes parcel·les municipals, es procedix a admetre esta solució sense perjuí que siga necessari, per a obtindre esta disponibilitat civil dels terrenys, que el Departament de Patrimoni emeta el corresponent informe favorable i indique els termes i contraprestacions de l'autorització.
  
2. Pel que fa a la solució de subministrament d'aigua aportada.
  
La solució tècnica proposada pel nou projecte d'urbanització deixa definida la solució d'urbanització de las dues parcel·les situades al nord de l'actuació, mitjançant la connexió a les infraestructures municipals.
  
No passa el mateix amb la parcel·la sud, la qual valdrà d'assentiment exclusiu a la central tèrmica. En esta s'aprecia que al marge que les dotacions de servicis d'urbanització tenen una capacitat i entitat menor, com a conseqüència que la parcel·la es convertix en única, s'observa una dada i és la mancança en esta de subministrament municipal d'aigua, que serà substituïda per una dessaladora, la gestió de la qual correspondrà al propietari de la parcel·la Unión Fenosa.
  
Els antecedents del subministrament de l'aigua a este polígon es poden sintetitzar de la forma següent:
  
Atés que, en data de 26 d'abril de 2001, el Ple va adoptar l'acord d'aprovació i adjudicació del programa d'actuació integrada de la unitat d'execució del denominat pel Pla General com a polígon químic, que entre uns altres extrems recollia els següents:
  
A la part expositiva figura un informe tècnic, de data 23 de febrer de 2001, que assenyala entre altres extrems:
  
Falta per concretar com es materialitzarà el subministrament d'aigua potable i industrial, ateses les dificultats que hi ha en estos moments de portar-la a cap a través de les xarxes que hi ha i de la capacitat actual d'estes. Qüestió que es concretarà una vegada tinguem fixades les directrius generals per part del Departament d'Urbanisme. En este sentit, caldrà estudiar la possibilitat d'adoptar un traçat diferent per a la canonada de proveïment general del polígon, així com reduir la capacitat del dipòsit regulador i grup d'injecció, de manera que la major part del consum d'aigua es faça directament des de les condicions generals sense necessitat de bombament.
  
També a la part expositiva figuren les consideracions següents:
  
Tenint en compte el que s'ha plantejat anteriorment sobre el subministrament d'aigua industrial i potable, s'ha de concretar el següent:
  
L'ajuntament ha d'exigir a l'adjudicatari del present programa el compromís de redacció d'un projecte d'urbanització, que permeta l'execució de les infraestructures necessàries per a dotar d'aigua industrial i aigua potable, a este polígon i als sòls industrials d'este àmbit. Tant les directrius com l'àmbit complet que abraçarà el servici, els hauran de facilitar estos servicis tècnics municipals.
  
El finançament del que s'ha dit anteriorment es portarà a cap mitjançant la modificació de la previsió inicial de càrregues, i s'exigiran per a això les pautes establides al punt 3 i següent de l'article 67 de la Llei Reguladora de l'Activitat Urbanística.
  
Sobre el que s'ha dit anteriorment, l'ajuntament estarà obligat a tramitar una ordenança, i establirà un cànon d'urbanització per a diferir o anticipar, si escau, els costos d'estes obres, d'acord amb el que disposa l'article 80 de la Llei Reguladora de l'Activitat Urbanística, que gestionarà l'urbanitzador. Si es produïx bestreta de càrregues d'urbanització, motivada perquè en algun àmbit no estan definides les parcel·les pel que fa al seu aprofitament o valor urbanístic, si escau, serà l'ajuntament qui les bestraga.
  
El punt dispositiu quart assenyala pel que fa a això:
  
La present aprovació porta aparellada l'obligació per part de l'urbanitzador de la tramitació i gestió del projecte d'urbanització de la conducció d'aigua per a ús industrial i potable, d'acord amb les determinacions que recullen el vist número 9 del present acord.
  
En definitiva, este agent urbanitzador es comprometia a projectar i executar una conducció comuna per a l'aigua dels polígons industrials Camí a la Mar, prolongació oest d'Eucolsa, Vallesa i polígon químic.
  
Fins hui no s'ha obtingut una concessió de cap tipus per part de la Confederació Hidrogràfica del Xúquer, cosa que ha exclòs la possibilitat d'avançar més en la redacció d'este projecte comú de conducció de l'aigua industrial.
  
L'agent urbanitzador planteja una alternativa, una dessaladora, que està subjecta a les corresponents autoritzacions, en els termes de l'article 13 de la Llei d'Aigües de 2001, i la normativa a la qual es remet.
  
Això suposa:
  
a. Que la persona interessada planteja un subministrament d'aigua per a la seua parcel·la com a alternativa al subministrament municipal, extrem al qual s'entén que este ajuntament no hauria de plantejar objeccions.
  
b. Que esta alternativa exigix una sèrie d'autoritzacions sectorials amb les quals, a data de hui, no té l'agent urbanitzador. Per tant, s'està plantejant una alternativa no confirmada amb total grau de certitud i que, si no s'obtenen les autoritzacions oportunes, comportaria replantejar la proposta i tornar a la solució originària perquè esta parcel·la tinguera subministrament d'aigua. És un extrem que ha d'assumir l'agent urbanitzador i que li impedirà legalment el desenvolupament efectiu de cap activitat a les parcel·les privades fins que no estiga totalment executat i operatiu un o altre tipus de subministrament.
  
c. Que l'agent urbanitzador havia assumit un compromís de projecció i execució de l'obra comuna de canalització de l'aigua industrial, en els termes exposats abans, del qual no es pot desentendre.
  
Este ajuntament està fent servir alternatives que l'eximisquen en un futur d'esta obligació però, en principi, la vinculació i el compromís creat pel programa d'actuació integrada es manté.
  
3. Si dels informes tècnics sobre el text refós es desprén que el cost de les obres d'urbanització és inferior a l'inicialment aprovat per este ajuntament, pel fet de tractar-se d'un programa d'actuació integrada i haver-hi pluralitat de propietaris adjudicataris hauria d'aportar la redefinició de les quotes d'urbanització corresponents com a conseqüència d'estos imports inferiors.
  
C. Pel que fa a la documentació que fa referència a les parcel·les resultants d'estes modificacions.
  
Es dóna una circumstància i és que com a conseqüència del projecte de reparcel·lació en consonància amb l'ordenació aprovada per a la zona, es van produir una sèrie de cessions de terrenys dotacionals a favor de l'ajuntament, pels quals discorrien els vials prevists pel plantejament.
  
La circumstància que de forma sobrevinguda s'haja imposat a l'ordenació municipal el traçat de vial d'eixida del Port d'Interés General de l'Estat, ha determinat un desviament del vial de caràcter municipal.
  
Això comporta la necessitat de cedir, per part del propietari, nous terrenys per als vials municipals el traçat dels quals es proposa, qualificats fins al moment com a parcel·la industrial, així com la reintegració a favor del propietari antic d'aquells sobre els quals ja no s'hi materialitzaran. I això perquè ha desaparegut la causa de la cessió gratuïta que era l'execució de vials de titularitat municipal.
  
Això determina que, després de l'aprovació definitiva de la modificació de planejament, siga necessari realitzar una sèrie de operacions sobre els terrenys de l'àmbit, conseqüència d'estos acords i que consistiran en:
  
- Formulació d'escriptura pública de cessió gratuïta a favor de l'ajuntament dels nous terrenys dotacionals destinats a vials municipals.
  
- Reintegració, mitjançant acord municipal, dels terrenys de titularitat municipal a favor del seu propietari originari, i quedaran desafectats de la seua destinació com a vials municipals, i sense perjuí de les relacions futures que tinguen el propietari esmentat, Unión Fenosa, amb l'administració de l'estat, quan esta pretenga l'execució del vial corresponent, la previsió de la qual ha donat lloc a la modificació de 26 de març de 2003.
  
Estos extrems no s'han de realitzar en el context d'una modificació del projecte de reparcel·lació, perquè la finalitat pretesa, analitzada la documentació presentada, no és involucrar a tots els propietaris del polígon, i alterar-los la proporció de drets ni d'obligacions.
  
Convé tindre en compte que es produïx una reducció de l'espai edificable, extrem que si es manté la perspectiva d'implicació conjunta, hauria de suposar una reducció proporcional dels drets de tots els propietaris.
  
En este sentit, l'agent urbanitzador no ha plantejat un reajustament dels drets de tots els propietaris, ni de les seues obligacions. Estes, tanmateix, sí que s'hauran d'alterar, a la baixa, si com a conseqüència de la nova solució per a les obres d'urbanització estes tingueren un cost menor.
  
Estes operacions de cessió i reintegració de terrenys es realitzaran una vegada s'haja aprovat definitivament la nova solució de planejament que definisca les superfícies definitives, i que les legitime.
  
A la vista del que s'ha exposat, es conclou que és necessari tramitar de forma paral·lela l'expedient de canvi de planejament i de projecte d'urbanització, de forma coordinada i unitària.
  
A la vista del que s'ha exposat, resolc:
  
Primer
  
Sotmetre al tràmit d'informació pública el canvi d'ordenació detallada així com el projecte d'urbanització complementari de la unitat d'execució única del polígon químic, mitjançant un edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, i us faig saber la possibilitat de formular al·legacions durant el termini de 20 dies, comptadors des de la publicació de l'edicte en el Diari Oficial de la Generalitat Valenciana.
  
Segon
  
Remetre un avís amb el seu contingut al domicili fiscal dels qui consten com a titulars de drets afectats.